Diari Oficial de la Generalitat Valenciana


Sumari del DOGV 6453, del 04-02-2011 (2011/193)

Notificació de la sentència dictada en el judici verbal de desnonament per falta de pagament número 958/2009.
-------------------------------------------------------------------------------------------------------------

### Dades del document

Número de DOGV
:   6453

Data del DOGV
:   04-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/193


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 958/2009. [2011/193]  
Judici verbal desnonament falta pagament 000958/2009  
part demandant María Teresa Peris Castelló.  
Part demandada: Julio Alberto Pedroche Eduardo.  
Sobre: verbals arrendaticis.  
En el judici a què es fa referència s'ha dictat la resolució que té el text que, literalment, és com segueix:  
«Jutjat de Primera Instància número 6 de València  
Procediment: Assumpte civil 000958/2009.  
Sentència número 248/2010  
Jutge que la dicta: David Gerico Sobrevela.  
Lloc: València.  
Data: 15 d'octubre de 2010.  
part demandant María Teresa Peris Castelló.  
Advocat: J. Francisco Roca Ferrer.  
Procurador: Juan Miguel Alapont Beteta.  
Part demandada: Julio Alberto Pedroche Eduardo.  
Objecte del judici: verbals arrendaticis.  
Antecedents de fet  
Primer. L'esmentada representació de la part actora va presentar demanda conforme a les prescripcions legals en la qual, amb l'al·legació prèvia dels fets i fonaments de dret que estimava aplicables, acabava suplicant que es dictara sentència on es declarara resolt el contracte d'arrendament que lligava a les parts sobre la finca sítia a València, carrer Salvador Perles, número 6, 1ª, i on es decretara que pertoca el desnonament i es condemna la part demandada al pagament de 2.200 euros més les rendes produïdes i impagades fins el llançament definitiu, més els interessos legals i les costes. Fonamentava la seua acció en la falta de pagament de les rendes durant els mesos de febrer de 2009 i següents.  
Segon. Que, una vegada admesa a tràmit la demanda i convocades les parts a judici, la part actora va comparéixer, s'afirmà i ratificà en el seu escrit de demanda i es va fixar la quantitat endeutada fins el moment en 10.455,68; el demandat no ha comparegut, fou declarat en rebel·lia, i han quedat les actuacions pendents d'aquesta resolució.  
Tercer. Que en la tramitació d'aquestes actuacions s'han observat les prescripcions legals.  
Fonaments de dret  
Primer. Estableix l'article 440.3 de la Llei d'Enjudiciament Civil que en els casos de demandes de desnonament de finca urbana per falta de pagament de rendes o quantitats degudes el tribunal advertirà al demandat que, de no comparéixer a la vista, es declararà el desnonament sense més tràmit. Atés que ha sigut advertit el demandat en aquest sentit, i no havent comparegut a l'acte de la vista, cal tenir-lo per conforme amb el desnonament sol·licitat.  
Respecte de l'acció acumulada de reclamació de rendes, de la documental aportada resulta que les parts subscrigueren contracte d'arrendament sobre l'habitatge objecte d'actuacions l'1 de novembre de 2008, i es va pactar una renda mensual de 550 euros a pagar dins dels cinc primers dies de cada mes. A la persona demandada, li interessa la prova del pagament de les rendes reclamades, com a fet, extintiu i de conformitat amb el que disposa l'article 217 de la Llei d'Enjudiciament Civil; cosa que no ha verificat, per la qual cosa s'escau la íntegra estimació de la demanda.  
Segon. Pel que fa a les costes, de conformitat amb l'article 394 de la Llei d'Enjudiciament Civil, s'han d'imposar al demandat.  
Atesos els preceptes esmentats i tots altres que hi són aplicables de manera general i pertinent, en nom del rei, i per l'autoritat que m'ha sigut conferida pel poble espanyol.  
Dispositiva  
Que, estime la demanda interposada en nom de Mª. Teresa Peris Casatelló contra Julio Alberto Pedroche Eduardo, declare resolt per falta de pagament el contracte d'arrendament que lligava les parts sobre l'habitatge siti al carrer Salvador Perles, número 6, 1.ª de València, i també declare que pertoca el desnonament, amb l'advertència de llançament en la data fixada si no la deixa lliure, vàcua, expedita i a disposició de l'actora, y condemne Julio Alberto Pedroche Eduardo a pagar a la part actora la quantitat de deu mil quatre-cents cinquanta-cinc euros amb seixanta-vuit cèntims (10.455,68 euros), més les rendes que es produïsquen fins la recuperació de la possessió per l'actora, més els interessos legals i les costes.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
El recurs no s'admetrà si quan el prepara la part no acredita que ha consignat a l'entitat Banesto i en el «compte de dipòsits i consignacions» número 4444 0000 02 958 09 obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a interposar un recurs, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
A més s'haurà d'acreditar tenir satisfetes les rendes vençudes i les que d'acord amb el contracte haja de pagar de bestreta (article 446 LEC).  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió de 22 de febrer de 2010 el jutge, de conformitat amb el que disposen els articles 156.4 i 164 de la Llei l/2000, d'Enjudiciament Civil, ha ordenat la publicació del presente edicte al tauler d'anuncis del Jutjat per a portar a efecte la diligència de notificació de sentència al demandat Julio Alberto Pedroche Eduardo, i en el Diari Oficial de la Comunitat Valenciana.  
València, 22 de desembre de 2010.- La secretària judicial: Carmen Rodero Monreal.